钦定古今图书集成/方舆汇编/职方典/第1148卷 > 《自承天进船暮至潜江寄郭舜符》
## 钦定古今图书集成/方舆汇编/职方典/第1148卷 > 《自承天进船暮至潜江寄郭舜符》

高叔嗣

汉渚雨声声，日暮愁客心。楚山云雾多，其奈客行何。
时时登岸览风物，往往张帆去超忽。泱漭江流雨正
添，蒙茸春树日催发。兹行岂是乘桴意，欲遣虚舟随
所至。生平本是江海人，终朝遂谙鱼鸟事。投札乡园
报所思，搴芳欣及仲春时。顿忘异国劳行役，但阙同
心废赏期。